Devynduoniai

Devynduoniai – kaimas Kėdainių rajono savivaldybės šiaurėje, 7 km į rytus nuo Gudžiūnų, prie Liaudės upės. Seniūnaitijos centras. Keliai į Surviliškį, Pociūnėlius, Gudžiūnus, Žibartonius.


 Etimologija 
Pavadinimas kildintinas iš pavardės Devynduonis. 1738 m. tokia minima Krakių bažnyčios metrikoje (Iosephus Dewindonis). Pavardė sudaryta iš žodžių devyni̇̀ ir dúona. Jos prasmė neaiški. Rytas Tamašauskas spėja, kad devynduoniu galimai vadinta devintoji derliaus dalis, atiduodama valdovui arba iš anksto nustatyti devyni mokesčio vienetai. Dūriniai su žodžiu devyni lietuvių kalboje populiarūs, tarp jų esama ir pavardžių (pvz., Devyndūris, Devyndoris), vietovardžių (Devynvalakiai, Devynbalsiai, Devynakiai ir kt.).Rytas Tamašauskas. „Devynduoniai – mitiniai pasakojimai ir kalbinės asociacijos“, lrytas.lt

 Istorija 

Devynduoniai (Девиндунвы) minimi nuo 1581 m., tada buvo Liaudies lauke. 1593 m. čia buvo 8 valakai dirbamos žemės.

XX a. pr. Devynduoniai pateko į Šiaulių apskrities Skėmių valsčių. Stovėjo katalikų koplyčia (Surviliškio parapija). Neilgą laiką Devynduonių apylinkės centras. Tarybiniais metais buvo „Žemaitės“ kolūkio pagalbinė gyvenvietė.

 Gyventojai 

 Žymūs žmonės 

 Kaime gimė ir palaidotas žymus lituanistas, lietuvių literatūros istorikas, habilituotas daktaras Jurgis Lebedys (1913–1970).
 Kaime gimė veterinarė, mokslų daktarė Albina Aniulienė (1956–).

 Šaltiniai 

Kategorija:Kėdainių rajono savivaldybės gyvenvietės